ВЪПРОСИ И ОТГОВОРИ ПО ПРОЦЕДУРА 
№ BG161PO003-2.1.12 „ПОКРИВАНЕ НА МЕЖДУНАРОДНО ПРИЗНАТИ СТАНДАРТИ И ВЪВЕЖДАНЕ НА СИСТЕМИ ЗА УПРАВЛЕНИЕ В ПРЕДПРИЯТИЯТА"
ОТГОВОР НА ВЪПРОС № 84,
ПОЛУЧЕН НА 15.08.2011 г.
И ПУБЛИКУВАН НА 09.09.2011 г.
ВЪПРОС № 84)
Здравейте,

Имам въпроси към процедура BG161PO003-2.1.12 „Покриване на международно признати стандарти и въвеждане на системи за управление в предприятията”, а именно:
1. Във връзка с режим "de minimis" и ограничението от 200 000 евро за срок от три последователни години, моля да уточните следния казус. Имаме договор за безвъзмездна помощ попадаща под същия режим сключен през 2008 г., като помоща реално е получена през 2010 г. Моля за отговор коя година (2008 г. или 2010 г.) ще се приеме за първа година и до коя година ще изтече тригодишния период, в който имаме ограничение за получения размер на безвъзмездни помощи;
2. При организиране на тръжна процедура "договаряне без пояснителен документ" необходимо ли е да се публикува обява за търга на сайта на Изпълнителната агенция за насърчаване на малките и средни предприятия.
Благодаря Ви предварително.
Камелия Ботева
15.08.2011 г.
ОТГОВОР № 84)
1. При определянето на допустимия максимален размер на безвъзмездната финансова помощ по настоящата процедура се проверявя дали минималните помощи, получени от кандидата през съответната данъчна година, през която се подава декларацията (2011) и през двете предшестващи данъчни години (2010 и 2009 г.), заедно с минималната помощ, за която се кандидатства, няма да бъде надхвърлен тавана за помощта de minimis. Следва да имате предвид, че  помощта се счита за получена от датата на сключване на договор за предоставянето й или от датата на издаване на друг документ, който дава на бенефициента юридическото право да я получи.
2. Съгласно ПМС № 55/2007, чл. 58, при провеждане на процедура на договаряне без пояснителен документ Бенефициентът изпраща покана на избраните от него кандидати, като към поканата прилага документацията. В тази връзка, при организиране на тръжна процедура "договаряне без пояснителен документ" не е необходимо да се публикува обява за търга на сайта на Договарящия орган - Изпълнителна агенция за насърчаване на малките и средните предприятия.
